**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2014 m. liepos 22 d.   Nr.  T-7

Klaipėda

Posėdžio data – 2014 m. birželio 27 d.

Posėdžio pradžia – 9.00 val.

Posėdžio pirmininkas – V. Grubliauskas.

Posėdžio sekretorius – M. Vitkus.

Klaipėdiečių tribūnoje pasisako V. Kairienė ir G. Tapinas.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 27 Tarybos nariai, nedalyvauja – S. Budinas, V. Vareikis, A. Vaišvila,  
M. Žilys. Posėdyje dalyvaujančių Tarybos narių ir svečių sąrašai pridedami (1–3 priedai).

SVARSTYTA. Darbotvarkės tvirtinimas.

V. Grubliauskas informuoja, kad pagrindinėje darbotvarkėje yra 18 klausimų, papildomų klausimų – 2.

Siūlo šiandien nesvarstyti 11-ojo pagrindinės darbotvarkės klausimo “Dėl Klaipėdos miesto nevyriausybinių organizacijų tarybos nuostatų patvirtinimo“, taip pat apsispręsti, ar tikslinga šiandien svarstyti 1-ąjį pagrindinės darbotvarkės klausimą „Dėl Klaipėdos miesto savivaldybės 2013 metų biudžeto vykdymo ataskaitų patvirtinimo“.

D. Kerekeš sako, kad pastabų ir pažeidimų, jei šiame Tarybos posėdyje nebūtų svarstomas 2013 metų biudžeto vykdymo ataskaitų patvirtinimo klausimas, neįžvelgtų. Siūlo jį svarstyti kartu su finansinių ataskaitų rinkiniu kaip yra nurodyta Lietuvos Respublikos vietos savivaldos įstatyme. Pažymi, kad Klaipėdos miesto savivaldybės tarybos veiklos reglamentas nebeatitinka Lietuvos Respublikos vietos savivaldos įstatymo nuostatų, todėl siūlo kuo skubiau jį koreguoti.

Bendru sutarimu pritarta siūlymui išbraukti 1-ąjį ir 11-ąjį pagrindinės darbotvarkės klausimus.

Balsavimu (už – 23, prieš – 0, susilaikė – 0) patvirtinta darbotvarkė (su pakeitimu).

DARBOTVARKĖ:

1. Dėl Klaipėdos miesto savivaldybės privatizavimo fondo 2013 metų lėšų panaudojimo ataskaitos patvirtinimo. Pranešėja R. Kambaraitė.

2. Dėl viešosios įstaigos „Atlanto“ futbolo klubo atleidimo nuo žemės nuomos mokesčio mokėjimo. Pranešėjas D. Jeruševičius.

3. Dėl atleidimo nuo nekilnojamojo turto mokesčio mokėjimo. Pranešėjas D. Jeruševičius.

4. Dėl Klaipėdos miesto savivaldybės tarybos 2012 m. sausio 26 d. sprendimo Nr. T2-16 „Dėl Statinių tinkamos priežiūros taisyklių patvirtinimo“ pakeitimo. Pranešėjas G. Pocius.

5. Dėl Klaipėdos Gedminų pagrindinės mokyklos pavadinimo pakeitimo ir nuostatų patvirtinimo. Pranešėja V. Kazakauskienė.

6. Dėl Klaipėdos „Saulėtekio“ pagrindinės mokyklos nuostatų patvirtinimo. Pranešėja  
V. Kazakauskienė.

7. Dėl Klaipėdos „Versmės“ specialiosios mokyklos-darželio pavadinimo pakeitimo ir nuostatų patvirtinimo. Pranešėja V. Kazakauskienė.

8. Dėl Klaipėdos miesto savivaldybės tarybos 2012 m. kovo 29 d. sprendimo Nr. T2-80 „Dėl Socialinių išmokų teikimo asmenims, patyrusiems socialinę riziką, tvarkos aprašo patvirtinimo“ pakeitimo. Pranešėja A. Liesytė.

9. Dėl Klaipėdos miesto savivaldybės tarybos 2012 m. gegužės 24 d. sprendimo  
Nr. T2-143 „Dėl Vienkartinių pašalpų teikimo tvarkos aprašo patvirtinimo“ pakeitimo. Pranešėja  
A. Liesytė.

10. Dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo. Pranešėja A. Šnepetienė.

11. Dėl Klaipėdos miesto savivaldybės tarybos 2008 m. kovo 6 d. sprendimo Nr. T2-68 „Dėl gyvenamųjų namų socialinio būsto fondui statybos“ pakeitimo. Pranešėja D. Netikšienė.

12. Dėl turto perėmimo Klaipėdos miesto savivaldybės nuosavybėn. Pranešėja  
G. Paulikienė.

13. Dėl leidimo privatizuoti (pirkti) gyvenamąsias patalpas ir neįrengtos pastogės dalį. Pranešėja G. Paulikienė.

14. Dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo. Pranešėja  
G. Paulikienė.

15. Dėl turto perėmimo Klaipėdos miesto savivaldybės nuosavybėn. Pranešėja  
G. Paulikienė.

16. Dėl leidimo atlikti nekilnojamojo turto Šaulių g. 32-5, Klaipėdoje, kapitalinio remonto darbus. Pranešėja G. Paulikienė.

17. Dėl dujotiekio tinklų pardavimo. Pranešėja G. Paulikienė.

18. Dėl Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimo. Pranešėja G. Paulikienė.

L. Petraitienė prašo pateikti Tarybos nariams informaciją apie Pilies tilto remonto darbų eigą.

V. Lupeika siūlo Miesto ūkio departamento specialistams atkreipti didesnį dėmesį į dviračių takų priežiūrą.

A. Barbšys sako, kad Savivaldybės administracija bent iki metų pabaigos turėtų leisti Lietuvos agentūros „SOS vaikai“ Klaipėdos skyriui dirbti tose pačiose patalpose, kuriose jie dabar yra įsikūrę, taip pat pasirūpinti, kad ir toliau šios organizacijos globojamiems vaikams būtų teikiama finansinė pagalba.

J. Simonavičiūtė sako, kad sutartis su agentūra „SOS vaikai“ dėl patalpų nuomos yra pasibaigusi. Jokie įstatymai nenumato šios sutarties pratęsimo. Organizacijai buvo siūlytos įvairios patalpos, tačiau atsakymo iš jų negavo.

A. Velykienė pristato Klaipėdos valstybinio muzikinio teatro modernizavimo projektą.

1. SVARSTYTA. Klaipėdos miesto savivaldybės privatizavimo fondo 2013 metų lėšų panaudojimo ataskaitos patvirtinimas.

Pranešėja – R. Kambaraitė, Finansų skyriaus vedėja. Aiškina, kad Privatizavimo fondo lėšų likutis 2013-01-01 buvo 859,0 tūkst. litų, pajamos už privatizuojamus objektus neplanuotos, nes nebuvo pasirašyta privatizavimo sutarčių. Turto skyriui pateikus informaciją apie pasirašytas privatizavimo sutartis (už 325,0 tūkst. Lt) bei pateikus paraišką dėl papildomų asignavimų (224,2 tūkst. Lt) skyrimo teismo sprendimui, 2013 m. Privatizavimo fondo sąmata buvo patikslinta Klaipėdos miesto savivaldybės tarybos 2013-07-25 sprendimu. Privatizavimo fondo lėšų likutis 2014-01-01 – 511,7 tūkst. Lt.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės privatizavimo fondo 2013 metų lėšų panaudojimo ataskaitos patvirtinimo:

„patvirtinti Klaipėdos miesto savivaldybės privatizavimo fondo 2013 metų lėšų panaudojimo ataskaitą (pridedama).“

BALSUOTA: už – 26, prieš – 0, susilaikė – 0.

2. SVARSTYTA. Viešosios įstaigos „Atlanto“ futbolo klubo atleidimas nuo žemės nuomos mokesčio mokėjimo.

Pranešėjas – D. Jeruševičius, Mokesčių skyriaus vyr. specialistas. Aiškina, kad sprendimo projektu siūloma atleisti savivaldybės biudžeto sąskaita viešąją įstaigą „Atlanto“ futbolo klubą nuo 10825,02 Lt žemės nuomos mokesčio mokėjimo už 2013 – 2014 metus ir 324,75 Lt apskaičiuotų delspinigių už sporto reikmėms naudojamą 2,5655 ha valstybinės žemės sklypą, esantį adresu Sportininkų g. 46, Klaipėdoje.

Informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl viešosios įstaigos „Atlanto“ futbolo klubo atleidimo nuo žemės nuomos mokesčio mokėjimo:

„atleisti savivaldybės biudžeto sąskaita nuo žemės nuomos mokesčio mokėjimo viešąją įstaigą „Atlanto“ futbolo klubą (kodas 193100191) už sporto reikmėms naudojamą 2,5655 ha valstybinės žemės sklypą Sportininkų g. 46, Klaipėdoje: už 2013 m. – 5412,51 Lt, už 2014 m. –5412,51 Lt ir apskaičiuotus delspinigius – 324,75 Lt, iš viso – 11149,77 Lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 23, prieš – 0, susilaikė – 0.

3. SVARSTYTA. Atleidimas nuo nekilnojamojo turto mokesčio mokėjimo.

Pranešėjas – D. Jeruševičius, Mokesčių skyriaus vyr. specialistas. Aiškina, kad teikiamo sprendimo projekto tikslas ir uždaviniai – vadovaujantis Nekilnojamojo turto mokesčio (toliau – NTM) lengvatų teikimo tvarkos aprašu ir teismo nutartimi, priimti sprendimą dėl NTM lengvatos suteikimo UAB „Pramogų bankas“ dėl atlikto pastato fasado kompleksinio sutvarkymo Klaipėdos miesto istorinėje dalyje (senamiestyje). Savivaldybės tarybos sprendimo projektas parengtas vadovaujantis įsiteisėjusia Lietuvos vyriausiojo administracinio teismo 2014 m. gegužės 2 d. nutartimi, kuria Klaipėdos miesto savivaldybės administracija įpareigota UAB „Pramogų bankas“ 2013 m. kovo 20 d. prašymą „Gauti nekilnojamojo turto mokesčio lengvatą“ išnagrinėti iš naujo.

Informuoja, kad klausimą svarstė Socialinių reikalų bei Finansų ir ekonomikos komitetai. Finansų ir ekonomikos komitetas sprendimo projektui nepritarė.

A. Kačalinas sako, kad teisiniu aspektu teismo sprendimas yra gana pagrįstas, kadangi pagal anksčiau galiojusį reglamentavimą, pagal kurį kreipėsi UAB „Pramogų bankas“ į Savivaldybės administraciją, atleisti nuo nekilnojamojo turto mokesčio mokėjimo negalėjo būti asmenys, kurie vykdė azartinių lošimų organizavimo veiklą. UAB „Pramogų bankas“ azartinių lošimų veiklos nevykdė, o tik nuomojo patalpas. 2013 m. rugsėjo mėnesį buvo pakeistas „Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėje dalyje kompleksinį fasadų ar stogų tvarkymą arba įrengusiems mažosios architektūros ar puošybos elementus tvarkos aprašas“, kuriuo nustatyta, kad lengvata neteikiama, jeigu pastate apskritai tokia veikla yra vykdoma. Mano, kad Tarybai nepritarus šiam sprendimo projektui, sprendimas būtų skundžiamas ir byla būtų pralaimėta.

Z. Šličytė sako, kad Lietuvos vyriausiasis administracinis teismas grąžino šį klausimą nagrinėti iš naujo, todėl nagrinėjimas turėjo būti atliktas iš esmės. Prašo pateikti VĮ Registrų centro duomenis, kas yra UAB „Nesė“ ir UAB „Pramogų bankas“ akcininkai.

D. Jeruševičius sako, kad UAB „Pramogų bankas“ akcininkas yra UAB „Nesė group“, o UAB „Nesė group“ akcininkas – UAB Investicijų spektras.

A. Barbšys klausia, kada buvo keičiamos taisyklės.

D. Jeruševičius sako, kad aprašas buvo pakeistas 2011 metais, įsigaliojo nuo 2012 m. mokestinio laikotarpio.

A. Šulcas pažymi, kad teismas turėjo galimybę priimti sprendimą įpareigoti Savivaldybę skirti kompensaciją, tačiau to nepadarė, o tik nurodė, kad reikia iš naujo svarstyti klausimą. Tarybai lieka svarstyti nebe teisinius, o moralinius klausimus.

A. Kačalinas sako, kad klausimas yra ne reglamentavimo, o Tarybos jau priimto teisės akto pritaikymo.

V. Grubliauskas klausia, ar Savivaldybės pozicija teisme būtų nepalanki, jei Taryba nepritartų šiam sprendimo projektui.

A. Kačalinas sako, kad Savivaldybė bandė įrodyti, jog UAB „Pramogų bankas“ neturi teisės gauti lengvatą, tačiau galutinės instancijos teismas priėmė sprendimą ir tos aplinkybės nebegali būti ginčijamos kitoje byloje ir laikomos kaip tiesa. Kitoje byloje būtų tik formalus ginčas, todėl mano, kad byla būtų pralaimėta.

L. Petraitienė sako, kad šiam ūkio subjektui atbuline data siūloma teikti lengvatą. Mano, kad reikia peržiūrėti tvarką, kad tokią veiklą vykdantiems ūkio subjektams nebūtų suteikiamos lengvatos.

D. Jeruševičius sako, kad yra teismo sprendimas ir Savivaldybė turi nagrinėti prašymą pagal tuo metu galiojusią tvarką.

Z. Šličytė sako, kad 2011 m. liepos mėnesį, tik išrinkus naują Tarybą, aprašo redakcija buvo suformuluota taip, kad ją būtų galima pritaikyti UAB „Pramogų bankas“, kurio vienintelis savininkas yra K. Paulikas. Domisi, kas inicijavo tvarkos aprašo keitimą.

D. Jeruševičius sako, kad dėl nekilnojamojo turto lengvatų teikimo buvo labai plačiai diskutuojama, pasiūlymų buvo daug, vieni iš siūlytojų – Klaipėdos verslininkų senamiesčio sąjunga.

A. Barbšys klausia, ar Kazys Paulikas turi galimybę atsiimti prašymą ir nebereikalauti iš miesto suteikti lengvatą.

D. Jeruševičius sako, kad tai padaryti K. Paulikas gali.

Z. Šličytė mano, kad Valstybinė mokesčių inspekcija prie Lietuvos Respublikos finansų ministerijos bei Lietuvos Respublikos valstybės kontrolės departamentas turėtų atkreipti dėmesį į siūlymą atleisti nuo 33571 Lt nekilnojamojo turto mokesčio mokėjimo Savivaldybės biudžeto sąskaita pastato, kuriame organizuojami azartiniai lošimai, savininką. Abejoja, kad Taryba balsuodama už pateiktą sprendimo projektą, suteiks paramą sąžiningam verslininkui. Aiškina, kad UAB „Pramogų bankas“ atstovai įrodinėja, jog jie turi teisę pasinaudoti lengvata, nes azartinius lošimus bendrovei nuosavybės teise priklausančiame pastate organizuoja UAB „Nesė“, kuri nuomoja jos patalpas. Tačiau UAB „Pramogų bankas“ priklauso UAB „Nesė group“, kuri vienija tris įmones: UAB „Nesė“, teikiančią azartinių lošimų paslaugas, UAB „Sėkmės tiltas“, teikiančią viešojo maitinimo, renginių organizavimo ir apgyvendinimo paslaugas, UAB „Pramogų bankas“, užsiimančią nekilnojamojo turto valdymu. Visų šių keturių bendrovių vienintelis savininkas, įmonių grupės akcininkas ir savininkas bei UAB „Nesė group“ valdybos pirmininkas yra Kazys Paulikas. Jis, taip pat, yra ir UAB „Nesė“ Strategijos ir planavimo skyriaus vadovas. Tvarkos aprašas dėl nekilnojamojo turto mokesčio lengvatų Klaipėdos miesto istorinėse dalyse teikimo buvo patvirtintas 2010 m. liepos 29 d., tačiau 2011 m. liepos 28 d. buvo pakeistas taip, kad būtų naudinga  
K. Paulikui. Išvada – siūloma balsuoti už lengvatos suteikimą asmeniui, kuris 2002 m. atidarė pirmuosius lošimo namus Lietuvoje, yra UAB „Nesė“ akcininkas ir savininkas, jam priklausančias UAB „Pramogų bankas“ patalpas nuomoja jam pačiam priklausančiai UAB „Nesė“. Teigia, kad teismo nutartis yra skirta visai kitam klausimui, ir kad nei teisiniu, nei politiniu, nei doroviniu aspektu lengvata negali būti taikoma. Ragina Tarybos narius nepritarti pateiktam sprendimo projektui.

L. Petraitienė sako, kad Savivaldybė neturėtų remti lošimų verslo. Siūlo balsuoti „prieš“.

A. Barbšys siūlo nepritarti sprendimo projektui, o K. Paulikui – atsiimti prašymą.

V. Lupeika pritaria Finansų ir ekonomikos komiteto nuostatai nepritarti pateiktam sprendimo projektui.

V. Čepas sako, kad yra apsisprendęs nepritarti šiam sprendimo projektui, nes jis kertasi su moralinėmis nuostatomis.

A. Šulcas sako, kad Taryba yra išsakiusi principinę nuostatą, jog tokiai veiklai nebūtų teikiamos lengvatos.

Pertrauka.

V. Grubliauskas siūlo balsavimu apsispręsti dėl sprendimo projekto.

NUSPRĘSTA. Nepritarti sprendimo projektui.

BALSUOTA: už – 0, prieš – 19, susilaikė – 3.

4. SVARSTYTA. Klaipėdos miesto savivaldybės tarybos 2012 m. sausio 26 d. sprendimo Nr. T2-16 „Dėl Statinių tinkamos priežiūros taisyklių patvirtinimo“ pakeitimas.

Pranešėjas – G. Pocius, Statybos leidimų ir statinių priežiūros skyriaus vedėjas. Aiškina, kad sprendimo projektu siūloma pripažinti netekusiais galios Statinių tinkamos priežiūros taisyklių (toliau – Taisyklės) 6.1, 6.3, 6.4, 6.5 punktus. Įvertinant tą aplinkybę, kad savivaldybių priimti teisės aktai privalo atitikti teisės aktų reikalavimus, parengtu Tarybos sprendimo projektu siūloma, atsižvelgiant į Lietuvos vyriausiojo administracinio teismo išaiškinimą, pakeisti Taisykles, pripažįstant netekusiais galios atitinkamus taisyklių punktus.

Informuoja, kad šiam sprendimo projektui pritarė Teritorijų planavimo, Finansų ir ekonomikos bei Savivaldybės turto komitetai.

V. Čepas klausia, kokie yra esminiai taisyklių pakeitimai.

G. Pocius sako, kad siūloma iš taisyklių išbraukti 4 papunkčius, kurie iš esmės reglamentuoja statinių fasadų estetinės išraiškos reikalavimus.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. sausio 26 d. sprendimo Nr. T2-16 „Dėl Statinių tinkamos priežiūros taisyklių patvirtinimo“ pakeitimo:

„1. Pakeisti Statinių tinkamos priežiūros taisykles, patvirtintas Klaipėdos miesto savivaldybės tarybos 2012 m. sausio 26 d. sprendimu Nr. T2-16 „DėlStatinių tinkamos priežiūros taisyklių patvirtinimo“:

1.1. pripažinti netekusiu galios 6.1 papunktį;

1.2. pripažinti netekusiais galios 6.3, 6.4 ir 6.5 papunkčius.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaikė – 0.

5. SVARSTYTA. Klaipėdos Gedminų pagrindinės mokyklos pavadinimo pakeitimas ir nuostatų patvirtinimas.

Pranešėja – V. Kazakauskienė, Švietimo skyriaus vedėjo pavaduotoja. Aiškina, kad sprendimo projekto esmė – įgyvendinti Klaipėdos miesto savivaldybės bendrojo ugdymo mokyklų tinklo pertvarkos 2012–2015 metų bendrojo plano priemones teisės aktų nustatyta tvarka. Tikslas – siekti aukštesnės ugdymo kokybės. Uždavinys – įteisinti Klaipėdos Gedminų progimnazijos pavadinimą ir vykdomas ugdymo programas.

NUSPRĘSTA. Pritarti sprendimo projektui. Priimti sprendimą dėl Klaipėdos Gedminų pagrindinės mokyklos pavadinimo pakeitimo ir nuostatų patvirtinimo:

„1. Pakeisti nuo 2014 m. liepos 1 d. Klaipėdos Gedminų pagrindinės mokyklos pavadinimą ir vadinti ją Klaipėdos Gedminų progimnazija.

2. Patvirtinti Klaipėdos Gedminų progimnazijos nuostatus (pridedama).

3. Įgalioti Aurelijų Liaudanską, mokyklos direktorių, pasirašyti nuostatus, įregistruoti juos Juridinių asmenų registre bei atlikti kitus veiksmus, susijusius su pavadinimo pakeitimu.

4. Pripažinti netekusiu galios Klaipėdos miesto savivaldybės administracijos direktoriaus 2010 m. vasario 2 d. įsakymą Nr. AD1-175 „Dėl Klaipėdos Gedminų pagrindinės mokyklos nuostatų patvirtinimo.“

5. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaikė – 1.

6. SVARSTYTA. Klaipėdos „Saulėtekio“ pagrindinės mokyklos nuostatų patvirtinimas.

Pranešėja – V. Kazakauskienė, Švietimo skyriaus vedėjo pavaduotoja. Aiškina, kad sprendimo projekto esmė – pakeisti Klaipėdos „Saulėtekio“ pagrindinės mokyklos nuostatus, kurie neatitinka teisės aktų reikalavimų. Uždavinys – patvirtinti pakeistus biudžetinės įstaigos nuostatus.

NUSPRĘSTA. Pritarti sprendimo projektui. Priimti sprendimą dėl Klaipėdos „Saulėtekio“ pagrindinės mokyklos nuostatų patvirtinimo:

„1. Patvirtinti Klaipėdos „Saulėtekio“ pagrindinės mokyklos nuostatus (pridedama).

2. Įgalioti Birutę Bartašiūtę, Klaipėdos „Saulėtekio“ pagrindinės mokyklos direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2007 m. rugsėjo 12 d. įsakymą Nr. AD1-2085 „Dėl Klaipėdos „Saulėtekio“ pagrindinės mokyklos nuostatų patvirtinimo ir įgaliojimų suteikimo.“

BALSUOTA: už – 21, prieš – 0, susilaikė – 0.

7. SVARSTYTA. Klaipėdos „Versmės“ specialiosios mokyklos-darželio pavadinimo pakeitimas ir nuostatų patvirtinimas.

Pranešėja – V. Kazakauskienė, Švietimo skyriaus vedėjo pavaduotoja. Aiškina, kad sprendimo projekto esmė – įgyvendinti Klaipėdos miesto savivaldybės bendrojo ugdymo mokyklų tinklo pertvarkos 2012–2015 metų bendrojo plano priemones teisės aktų nustatyta tvarka. Tikslas – siekti aukštesnės ugdymo kokybės. Uždavinys – įteisinti Klaipėdos lopšelio-darželio „Versmė“ pavadinimą ir vykdomas ugdymo programas.

NUSPRĘSTA. Pritarti sprendimo projektui. Priimti sprendimą dėl Klaipėdos „Versmės“ specialiosios mokyklos-darželio pavadinimo pakeitimo ir nuostatų patvirtinimo:

„1. Pakeisti nuo 2014 m. liepos 1 d. Klaipėdos „Versmės“ specialiosios mokyklos-darželio pavadinimą ir vadinti ją Klaipėdos lopšeliu-darželiu „Versmė“.

2. Patvirtinti Klaipėdos lopšelio-darželio „Versmė“ nuostatus (pridedama).

3. Įgalioti Vidą Martinkienę, įstaigos direktorę, pasirašyti nuostatus, įregistruoti juos Juridinių asmenų registre bei atlikti kitus veiksmus, susijusius su pavadinimo pakeitimu.

4. Pripažinti netekusiu galios Klaipėdos miesto savivaldybės administracijos direktoriaus 2010 m. spalio 18 d. įsakymą Nr. AD1-1832 „Dėl Klaipėdos „Versmės“ specialiosios mokyklos-darželio nuostatų patvirtinimo“.

5. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaikė – 0.

8. SVARSTYTA. Klaipėdos miesto savivaldybės tarybos 2012 m. kovo 29 d. sprendimo Nr. T2-80 „Dėl Socialinių išmokų teikimo asmenims, patyrusiems socialinę riziką, tvarkos aprašo patvirtinimo“ pakeitimas.

Pranešėja – A. Liesytė, Socialinės paramos skyriaus vedėja. Aiškina, kad Klaipėdos miesto savivaldybės tarybos sprendimo „Dėl Klaipėdos miesto savivaldybės tarybos 2012 m. kovo 29 d. sprendimo „Dėl Socialinių išmokų teikimo asmenims, patyrusiems socialinę riziką, tvarkos aprašo patvirtinimo“ pakeitimo“ projektu siūloma pakeisti socialinių išmokų (Lietuvos Respublikos išmokų vaikams įstatymo nustatytų išmokų vaikams ir Lietuvos Respublikos piniginės socialinės paramos nepasiturintiems gyventojams įstatymo nustatytos piniginės socialinės paramos (socialinės pašalpos ir būsto šildymo išlaidų, geriamojo vandens išlaidų ir karšto vandens išlaidų kompensacijos) teikimo asmenims, patyrusiems socialinę riziką, tvarką, siekiant gerinti socialinės paramos teikimo tikslingumą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. kovo 29 d. sprendimo Nr. T2-80 „Dėl Socialinių išmokų teikimo asmenims, patyrusiems socialinę riziką, tvarkos aprašo patvirtinimo“ pakeitimo:

„1. Pakeisti Socialinių išmokų teikimo asmenims, patyrusiems socialinę riziką, tvarkos aprašą, patvirtintą Klaipėdos miesto savivaldybės tarybos 2012 m. kovo 29 d. sprendimu Nr. T2-80 „Dėl Socialinių išmokų teikimo asmenims, patyrusiems socialinę riziką, tvarkos aprašo patvirtinimo“:

1.1. papildyti 11 punktu:

„11. Šiame Tvarkos apraše vartojamos sąvokos atitinka Lietuvos Respublikos piniginės socialinės paramos nepasiturintiems gyventojams įstatyme ir Lietuvos Respublikos išmokų vaikams įstatyme vartojamas sąvokas.“;

1.2. pakeisti 4 punktą ir jį išdėstyti taip:

„4. Kompensacijos asmenims, patyrusiems socialinę riziką, teikiamos:

4.1. energiją, geriamąjį ir karštą vandenį tiekiančioms įmonėms, kai energija, geriamasis ir karštas vanduo tiekiami centralizuotai;

4.2. būstui šildyti ir karštam vandeniui ruošti naudojantiems kitas energijos ir kuro rūšis:

4.2.1. kortelėmis, skirtomis pirkti parduotuvėse (prekybos centruose) parduodamas prekes, išskyrus alkoholio, tabako gaminius bei loterijos bilietus, ir (ar) atsiskaityti už komunalinius patarnavimus;

4.2.2. pervedant į energiją ir (ar) kurą, tiekiančių įmonių ar fizinių asmenų atsiskaitomąsias sąskaitas bankuose.“;

1.3. pakeisti 5 punktą ir jį išdėstyti taip:

„5. Socialinių išmokų, išskyrus kompensacijų, teikimo būdą siūlo Klaipėdos miesto savivaldybės administracijos direktoriaus (toliau – Administracijos direktorius) sudaryta Socialinių išmokų teikimo komisija, atsižvelgdama į Klaipėdos miesto savivaldybės administracijos Socialinių reikalų departamento Socialinės paramos skyriaus (toliau – Socialinės paramos skyrius) ir (ar) kitų kompetentingų institucijų (BĮ Klaipėdos miesto šeimos ir vaiko gerovės centro (toliau – Šeimos ir vaiko gerovės centras), BĮ Klaipėdos miesto nakvynės namų (toliau – Nakvynės namai), Klaipėdos apskrities vyriausiojo policijos komisariato (toliau – Policija), kitų savivaldybių administracijų ir kt.) pateiktą informaciją apie asmenis, patyrusius socialinę riziką.“;

1.4. pakeisti 6 punktą ir jį išdėstyti taip:

„6. Kai asmenys, patyrę socialinę riziką, kreipiasi į Socialinės paramos skyrių dėl socialinių išmokų, išskyrus kompensacijas, skyrimo arba Socialinės paramos skyriui pateikiama informacija apie asmenis, patyrusius socialinę riziką, gaunančius socialines išmokas, Socialinės paramos skyrius ne vėliau kaip per 3 darbo dienas:

6.1. surenka duomenis apie asmenis, patyrusius socialinę riziką, iš kitų valstybės ir savivaldybės įmonių, institucijų, įstaigų ir organizacijų, su kuriomis sudarytos duomenų teikimo sutartys;

6.2. kreipiasi į kompetentingas institucijas su prašymu pateikti turimą informaciją apie asmenis, patyrusius socialinę riziką.“;

1.5. papildyti 61 punktu:

„61. Surinkta informacija ir Socialinės paramos skyriaus specialistų išvados (pastabos, komentarai, aplinkybės, dėl kurių asmuo yra patyręs socialinę riziką) surašomos į Administracijos direktoriaus įsakymu patvirtintą formą.“;

1.6. pripažinti netekusiais galios 7 ir 8 punktus;

1.7. pakeisti 9 punktą ir jį išdėstyti taip:

„9. Socialinių išmokų, išskyrus kompensacijų, kurios teikiamos šio Tvarkos aprašo 4.1 papunktyje nustatytu būdu, teikimo forma ir (ar) būdas nustatomas ir (ar) keičiamas, atsižvelgiant į kompetentingų institucijų ir Socialinės paramos skyriaus Socialinių išmokų poskyrio specialistų pateiktą informaciją, nuo tos dienos, kurią siūlo Socialinių išmokų teikimo komisija.

Keičiant socialinių išmokų, išskyrus kompensacijų, kurios teikiamos šio Tvarkos aprašo 4.1 papunktyje nustatytu būdu, teikimo formą ir (ar) būdą pagal asmens prašymą, taikoma šio Tvarkos aprašo 6 punkte nustatyta tvarka.

Iš kompetentingos institucijos gavus informaciją, kad asmuo nebėra patyręs socialinės rizikos, šio Tvarkos aprašo nuostatos dėl socialinių išmokų nebetaikomos nuo kito mėnesio pirmos dienos po informacijos gavimo.“;

1.8. pakeisti 11 punktą ir jį išdėstyti taip:

„11. Socialinės išmokos asmenims, patyrusiems socialinę riziką, šio Tvarkos aprašo 2.2.1, 2.2.2 ir 4.2.1 papunkčiuose nurodytais būdais teikiamos tik tose parduotuvėse (prekybos centruose), su kuriomis Klaipėdos miesto savivaldybės administracija yra sudariusi sutartis. Parduotuvę (prekybos centrą) gali rinktis asmenys, patyrę socialinę riziką, arba siūlyti kompetentingos institucijos.

Pasirinktos parduotuvės (prekybos centro) kortelė išduodama Socialinės paramos skyriaus Socialinių išmokų poskyryje.

Jei asmuo, patyręs socialinę riziką, nepasirenka parduotuvės (prekybos centro), parduotuvė (prekybos centras) parenkama Socialinės paramos skyriaus sprendimu.

Kompetentingos institucijos gali dalyvauti perkant parduotuvėse (prekybos centruose) parduodamas prekes ir (ar) atsiskaitant už komunalinius patarnavimus.“;

1.9. pakeisti 12 punktą ir jį išdėstyti taip:

„12. Kai asmenys, patyrę socialinę riziką, būstui šildyti ir karštam vandeniui paruošti naudojantys kietąjį ar kitokį kurą, kurio faktinės sąnaudos kiekvieną mėnesį nenustatomos, pasirenka šio Tvarkos aprašo 4.2.2 papunktyje nustatytą būdą,kompensacijos teikiamos, apmokant asmenų, patyrusių socialinę riziką, faktines kietojo ar kitokio kuro pirkimo išlaidas (išlaidų dalį), bet ne didesnes kaip apskaičiuota kompensacijų suma už visą skyrimo laikotarpį.“;

1.10. pakeisti 14.2 papunktį ir jį išdėstyti taip:

„14.2. švietimo, sveikatos ir (ar) komunalines paslaugas teikiančioms įmonėms, dienos centrams, energiją, geriamąjį, karštą vandenį, dujas ir elektros energiją tiekiančioms įmonėms pagal kompetentingos institucijos pateiktą informaciją;“;

1.11. pakeisti 15 punktą ir jį išdėstyti taip:

„15. Šiuo Tvarkos aprašu, vykdydami savo funkcijas, pagal kompetenciją vadovaujasi Socialinės paramos skyrius, Savivaldybės administracijos Finansų ir turto departamento Apskaitos skyrius, Šeimos ir vaiko gerovės centras, Nakvynės namai, Policija ir kitos kompetentingos institucijos.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaikė – 0.

9. SVARSTYTA. Klaipėdos miesto savivaldybės tarybos 2012 m. gegužės 24 d. sprendimo Nr. T2-143 „Dėl Vienkartinių pašalpų teikimo tvarkos aprašo patvirtinimo“ pakeitimas.

Pranešėja – A. Liesytė, Socialinės paramos skyriaus vedėja. Aiškina, kad patvirtinus sprendimo projektą, bus nustatyta tvarka teikti paramą mirties atveju, mirus Klaipėdos miesto gyventojams, kai mirusių asmenų gyvenamoji vieta teisės aktų nustatyta tvarka nebuvo deklaruota Lietuvos Respublikoje.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. gegužės 24 d. sprendimo Nr. T2-143 „Dėl Vienkartinių pašalpų teikimo tvarkos aprašo patvirtinimo“ pakeitimo:

1. Pakeisti Vienkartinių pašalpų teikimo tvarkos aprašą, patvirtintą Klaipėdos miesto savivaldybės tarybos 2012 m. gegužės 24 d. sprendimu Nr. T2-143 „Dėl Vienkartinių pašalpų teikimo tvarkos aprašo patvirtinimo“:

1.1. pakeisti 2 punktą ir jį išdėstyti taip:

„2. Šis Tvarkos aprašas taikomas nepasiturintiems bendrai gyvenantiems asmenims ir vieniems gyvenantiems asmenims (toliau – Nepasiturintys asmenys), deklaruojantiems gyvenamąją vietą Klaipėdos miesto savivaldybėje arba įtrauktiems į Klaipėdos mieto savivaldybės gyvenamosios vietos neturinčių asmenų apskaitą, arba nedeklaruojantiems gyvenamosios vietos asmenims ir (ar)neturintiems asmens tapatybę patvirtinančių dokumentų.“;

1.2. papildyti 3.31 papunkčiu:

„3.31. vienkartinė laidojimo pašalpa.“;

1.3. pripažinti netekusiu galios 4 punktą;

1.4. pakeisti 6 punktą ir jį išdėstyti taip:

„6. Tvarkos aprašo sąvokos atitinka Lietuvos Respublikos piniginės socialinės paramos nepasiturintiems gyventojams įstatyme (toliau – Įstatymas) ir Lietuvos Respublikos paramos mirties atveju įstatyme vartojamas sąvokas.“;

1.5. papildyti nauju Vskyriumi:

„**V. SĄLYGOS GAUTI VIENKARTINĘ LAIDOJIMO PAŠALPĄ**

17. 8 bazinių socialinių išmokų dydžio vienkartinė laidojimo pašalpa mokama mirus:

17.1. Lietuvos Respublikos piliečiui ir Lietuvos Respublikoje nuolat gyvenančiam užsieniečiui, kai jo gyvenamoji vieta teisės aktų nustatyta tvarka nebuvo deklaruota Lietuvos Respublikoje, paskutinė buvusi deklaruota gyvenamoji vieta per paskutinius 12 mėn. buvo Klaipėdos miesto savivaldybėje ir asmuo nebuvo deklaravęs išvykimo iš Lietuvos Respublikos ir (ar) iki mirties faktiškai gyveno Klaipėdos miete;

17.2. vaikui, sukakusiam daugiau kaip 3 mėnesius, kai jo gyvenamoji vieta teisės aktų nustatyta tvarka nebuvo deklaruota Lietuvos Respublikoje ir bent vieno iš mirusio vaiko tėvų gyvenamoji vieta deklaruota Klaipėdos miesto savivaldybėje.

18. Duomenis, reikalingus vienkartinei laidojimo pašalpai skirti (faktinė gyvenamoji vieta, išvykimas iš Lietuvos Respublikos ir kt.), pateikia laidojantis asmuo.

19. Dėl vienkartinės laidojimo pašalpos kreipiamasi ne vėliau kaip per šešis mėnesius nuo šios teisės atsiradimo dienos. Teisės į laidojimo pašalpą atsiradimo diena yra asmens mirties data (rasto mirusio asmens – mirties liudijimo išdavimo data).

20. Prašymai skirti vienkartinę laidojimo pašalpą, neatitinkantys Tvarkos aprašo V skyriuje nurodytų sąlygų, nagrinėjami Vienkartinių pašalpų skyrimo komisijoje.“;

1.6. buvusius V, VI, VII ir VIII skyrius atitinkamai laikyti VI, VII, VIII ir IX skyriais, buvusius 17–45 punktus atitinkamai laikyti 21–49 punktais;

1.7. papildyti 21.21papunkčiu:

„21.21.laidojantis asmuo, jei kreipiamasi dėl vienkartinės pašalpos, nurodytos Tvarkos aprašo 3.31  punkte.“;

1.8. pakeisti 27 punktą ir jį išdėstyti taip:

„27. Jeigu pagal duomenų teikimo sutartis, sudarytas teisės aktų nustatyta tvarka, Klaipėdos miesto savivaldybės administracija tiesiogiai gauna iš atitinkamų institucijų ar įstaigų 25 punkte nurodytus dokumentus ar duomenis ir šių duomenų pakanka vienkartinėms pašalpoms skirti, šių dokumentų ar duomenų pateikti nereikia.“;

1.9. pakeisti 30 punktą ir jį išdėstyti taip:

„30. Vienkartinės pašalpos, nurodytos Tvarkos aprašo 3 punkte, skiriamos Klaipėdos miesto savivaldybės administracijos direktoriaus arba jo įgalioto asmens įsakymu. Skiriant vienkartines pašalpas Tvarkos aprašo 9**–**13 ir 20 punktuose nurodytais atvejais, atsižvelgiama į Vienkartinių pašalpų skyrimo komisijos siūlymą.“;

1.10. papildyti 381 punktu:

„381. Paskirta vienkartinė laidojimo pašalpa laidojančiam asmeniui išmokama ne vėliau kaip per 24 valandas nuo prašymo ir visų reikalingų dokumentų gavimo dienos, išskyrus Tvarkos aprašo 20 punkte nurodytus atvejus, kai pareiškėjų prašymai nagrinėjami Vienkartinių pašalpų skyrimo komisijoje.“;

1.11. pakeisti 42 punktą ir jį išdėstyti taip:

„42. Šio Tvarkos aprašo 41.2 punkte nustatyta tvarka netaikoma, jei per 3 mėnesius, praėjusius iki kreipimosi dėl vienkartinės pašalpos mėnesio, buvo gauta vienkartinė išmoka (premija, vienkartinė netekto darbingumo kompensacija, išeitinė išmoka, išmokėta nutraukus darbo sutartį, išeitinė išmoka atleidžiamam iš pareigų valstybės tarnautojui ir kitos faktiškai gautos vienkartinės pajamos, išskyrus kompensaciją už nepanaudotas atostogas) ar iš karto už du ir daugiau mėnesių išmokėtos kas mėnesį gaunamos išmokos.“

2. Nustatyti, kad šis sprendimas įsigalioja 2014 m. liepos 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaikė – 0.

10. SVARSTYTA. Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimas.

Pranešėja – A. Šnepetienė, Licencijų, leidimų ir vartotojų teisių apsaugos skyriaus vedėja. Aiškina, kad sprendimo projektu siūloma patvirtinti Prekybos ir paslaugų teikimo Klaipėdos miesto viešosiose vietose tvarkos aprašo (toliau – Aprašas) naują redakciją, atsižvelgiant į teisės aktų pasikeitimus, esamą situaciją, siekiant sukonkretinti reikalavimus prekybai ir paslaugų teikimui, prekybos ir paslaugų teikimo įrenginių pastatymo ir nukėlimo tvarkai, aiškiau ir nuosekliau išdėstyti Apraše vartojamas sąvokas bei kitas nuostatas, atsisakyti perteklinių reikalavimų, leisti vykdyti veiklą viešosiose vietose nuo (iš) laikinųjų įrenginių iki 24.00 val., pavesti Savivaldybės administracijos direktoriui nustatyti prašymų leidimams gauti priėmimo, derinimo, leidimų, leidimų dublikatų išdavimo, leidimų galiojimo sustabdymo, galiojimo panaikinimo, prekybos ir paslaugų teikimo laiko apribojimo tvarką. Taip pat, siūloma papildyti Prekybos ir paslaugų teikimo Klaipėdos miesto viešosiose vietose vietinės rinkliavos nuostatus, atsižvelgiant į Miesto ūkio ir aplinkosaugos komiteto pasiūlymą nustatyti vietinę rinkliavą už leidimų teikti mobiliųjų atrakcionų paslaugas masinių renginių, švenčių metu išdavimą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo:

„1. Pakeisti Klaipėdos miesto savivaldybės tarybos 2011 m. spalio 27 d. sprendimą Nr. T2‑331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“:

1.1. pakeisti nurodytu sprendimu patvirtintus Prekybos ir paslaugų teikimo Klaipėdos miesto viešosiose vietose rinkliavos nuostatus:

1.1.1. papildyti 3.2.2.4 papunkčiu:

„3.2.2.4. masinių renginių, švenčių, reklaminių akcijų metu – 50,00 Lt/d.;“;

1.1.2. pakeisti 5 punktą ir jį išdėstyti taip:

„5. Rinkliava netaikoma Kaziuko ir kalėdinės mugių, tradicinių liaudies amatų demonstravimo, blusų turgaus metu, prekiaujant laikraščiais, šluotomis, vantomis, prekių ekspozicijoms prie stacionarių prekybos objektų, jeigu jose nevykdoma prekyba ar (ir) neteikiamos paslaugos, teikiant batų valymo, svėrimo, fotografų, menininkų paslaugas.“;

1.2. pakeisti nurodytu sprendimu patvirtintą Prekybos ir paslaugų teikimo Klaipėdos miesto viešosiose vietose tvarkos aprašą ir jį išdėstyti nauja redakcija (pridedama).

2. Pripažinti netekusiu galios Klaipėdos miesto savivaldybės tarybos 2003 m. birželio  
26 d. sprendimą Nr. 1-185 „Dėl grojimo ir garso transliavimo laiko viešosiose vietose nustatymo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaikė – 0.

11. SVARSTYTA. Klaipėdos miesto savivaldybės tarybos 2008 m. kovo 6 d. sprendimo Nr. T2-68 „Dėl gyvenamųjų namų socialinio būsto fondui statybos“ pakeitimas.

Pranešėja – D. Netikšienė, Socialinio būsto skyriaus vedėja. Aiškina, kad **s**prendimo projektas parengtas, siekiant pakeisti numatomo statyti Klaipėdos miesto savivaldybės valdomame patikėjimo teise žemės sklype Rambyno g. 14A gyvenamojo namo paskirtį.

Informuoja, kad sprendimo projektą svarstė Socialinių reikalų bei Finansų ir ekonomikos komitetai, sprendimui buvo pritarta be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2008 m. kovo 6 d. sprendimo Nr. T2-68 „Dėl gyvenamųjų namų socialinio būsto fondui statybos“ pakeitimo:

„1. Pakeisti Klaipėdos miesto savivaldybės tarybos 2008 m. kovo 6 d. sprendimą Nr. T2-68 „Dėl gyvenamųjų namų socialinio būsto fondui statybos“ – pakeisti 1 punktą ir jį išdėstyti taip:

„1. Statyti gyvenamuosius namus socialiniam būstui patikėjimo teise valdomuose žemės sklypuose Irklų g. 1, Klaipėdoje, ir Rambyno g. 14A, Klaipėdoje.“

2. Skelbti apie šį sprendimą spaudoje ir visą sprendimo tekstą – Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaikė – 0.

12. SVARSTYTA. Turto perėmimas Klaipėdos miesto savivaldybės nuosavybėn.

Pranešėja – G. Paulikienė, Turto skyriaus vedėja. Aiškina, kad sprendimo projektas teikiamas, siekiant neatlygintinai perimti iš UAB „Bilukas“ Klaipėdos miesto savivaldybės nuosavybėn lauko apšvietimo tinklus Panevėžio g. 25B ir Panevėžio g. 25E, kurių bendra vertė – 49321,52 Lt.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn:

„1. Perimti neatlygintinai iš UAB „Bilukas“ Klaipėdos miesto savivaldybės nuosavybėn lauko apšvietimo tinklus Panevėžio g. 25B ir Panevėžio g. 25E, Klaipėdoje (14 vienetų atramų su šviestuvais).

2. Pritarti 1 punkte nurodyto turto Dovanojimo sutarties projektui (pridedama).

3. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto Dovanojimo sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 23, prieš – 0, susilaikė – 0.

13. SVARSTYTA. Leidimas privatizuoti (pirkti) gyvenamąsias patalpas ir neįrengtos pastogės dalį.

Pranešėja – G. Paulikienė, Turto skyriaus vedėja. Aiškina, kad šiuo sprendimu siekiama įgyvendinti savivaldybės gyvenamųjų patalpų nuomininkų ir bendraturčių prašymus dėl leidimo privatizuoti (pirkti) nuomojamas savivaldybei nuosavybės teise priklausančias gyvenamąsias patalpas, atlikti privatizavimo procedūras.

NUSPRĘSTA. Pritarti sprendimo projektui. Priimti sprendimą dėl leidimo privatizuoti (pirkti) gyvenamąsias patalpas ir neįrengtos pastogės dalį:

„leisti privatizuoti (pirkti) savivaldybei nuosavybės teise priklausančias gyvenamąsias patalpas ir neįrengtos pastogės dalį:

1. B. P. (*duomenys neskelbtini*), Klaipėdoje, 11,83 kv. metro ploto kambarys su bendro naudojimo patalpomis, unikalus Nr. (*duomenys neskelbtini*), namo statybos metai – 1975. Kaina – 16 000 Lt (šešiolika tūkstančių litų);

2. I. M. (*duomenys neskelbtini*), Klaipėdoje, 36/100 dalys gyvenamųjų patalpų, visas buto plotas – 63,55 kv. metro, unikalus Nr. (*duomenys neskelbtini*), namo statybos metai – 1920. Kaina – 26 000 Lt (dvidešimt šeši tūkstančiai litų);

3. G. A. (*duomenys neskelbtini*), Klaipėdoje, 33,46 kv. metro ploto gyvenamosios patalpos, unikalus Nr. (*duomenys neskelbtini*), namo statybos metai – 1981. Kaina – 983,06 Lt (devyni šimtai aštuoniasdešimt trys litai 06 ct);

4. A. S. (*duomenys neskelbtini*), Klaipėdoje, 477/2189 dalys neįrengtos pastogės, 4,77 kv. metro ploto, visas pastogės plotas – 21,89 kv. metro, plane žymimos 8-1, unikalus Nr. (*duomenys neskelbtini*), namo statybos metai – 1930. Kaina – 2 000 Lt (du tūkstančiai litų).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 23, prieš – 0, susilaikė – 0.

14. SVARSTYTA. Pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymas ir likvidavimas.

Pranešėja – G. Paulikienė, Turto skyriaus vedėja. Aiškina, kad sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį Klaipėdos miesto savivaldybės patikėjimo teise valdomą, ir šiuo metu savivaldybės biudžetinių įstaigų Klaipėdos „Saulėtekio“ pagrindinės mokyklos ir Klaipėdos „Gabijos“ progimnazijos naudojamą nematerialųjį, ilgalaikį ir trumpalaikį materialųjį turtą – kompiuterius, kompiuterinę bei programinę įrangą.

NUSPRĘSTA. Pritarti sprendimo projektui. Priimti sprendimą dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo:

„1. Nurašyti pripažintą netinkamu (negalimu) naudoti dėl fizinio ir funkcinio (technologinio) nusidėvėjimo valstybei nuosavybės teise priklausantį ir Klaipėdos miesto savivaldybės patikėjimo teise valdomą nematerialųjį, ilgalaikį ir trumpalaikį materialųjį turtą (turtu naudojasi savivaldybės biudžetinė įstaiga Klaipėdos „Saulėtekio“ pagrindinė mokykla), kurio bendra nematerialiojo, ilgalaikio materialiojo turto įsigijimo vertė – 18972,26 Lt, likutinė vertė 2014 m. birželio 1 d. – 1,00 Lt, bendra trumpalaikio materialiojo turto įsigijimo vertė – 4353,14 (1 priedas).

2. Nurašyti pripažintą netinkamu (negalimu) naudoti dėl fizinio ir funkcinio (technologinio) nusidėvėjimo valstybei nuosavybės teise priklausantį ir Klaipėdos miesto savivaldybės patikėjimo teise valdomą nematerialųjį ir ilgalaikį materialųjį turtą (turtu naudojasi biudžetinė įstaiga Klaipėdos „Gabijos“ progimnazija), kurio bendra įsigijimo vertė – 25485,94 Lt, likutinė vertė 2014 m. birželio 1 d. – 0,00 Lt (2 priedas).

3. Pavesti Klaipėdos miesto savivaldybės administracijai organizuoti 1 ir 2 punktuose nurodyto turto perdavimą atliekų tvarkytojams, nurašymą ir likvidavimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 22, prieš – 0, susilaikė – 0.

15. SVARSTYTA. Turto perėmimas Klaipėdos miesto savivaldybės nuosavybėn.

Pranešėja – G. Paulikienė, Turto skyriaus vedėja. Aiškina, kad sprendimo projektas teikiamas, siekiant neatlygintinai perimti iš viešosios įstaigos Vilniaus universiteto Klaipėdos miesto savivaldybės nuosavybėn vadovėlius, žodynus ir metodines knygas, kurių bendra įsigijimo vertė 327,72 Lt ir perduoti šį turtą Klaipėdos miesto pedagogų švietimo ir kultūros centrui valdyti, naudoti ir disponuoti patikėjimo teise.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn:

„1. Perimti neatlygintinai iš viešosios įstaigos Vilniaus universiteto Klaipėdos miesto savivaldybės nuosavybėn trumpalaikį materialųjį turtą (pagal priedą), kurio bendra įsigijimo vertė – 327,72 Lt.

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto pedagogų švietimo ir kultūros centrui valdyti, naudoti ir disponuoti juo patikėjimo teise.

3. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 23, prieš – 0, susilaikė – 0.

16. SVARSTYTA. Leidimas atlikti nekilnojamojo turto Šaulių g. 32-5, Klaipėdoje, kapitalinio remonto darbus.

Pranešėja – G. Paulikienė, Turto skyriaus vedėja. Aiškina, kad sprendimo projektu siekiama pavesti viešajai įstaigai „Klaipėdos šventės“ vykdyti pagal panaudos sutartį valdomų patalpų Šaulių g. 32-5, Klaipėdoje, kapitalinio remonto darbų užsakovo funkcijas.

NUSPRĘSTA. Pritarti sprendimo projektui. Priimti sprendimą dėl leidimo atlikti nekilnojamojo turto Šaulių g. 32-5, Klaipėdoje, kapitalinio remonto darbus:

„leisti viešajai įstaigai „Klaipėdos šventės“, nustatyta tvarka parengus ir suderinus kapitalinio remonto darbų projektą, atlikti pagal 2014 m. balandžio 24 d. Savivaldybės turto panaudos sutartį Nr. J9-577 valdomų patalpų Šaulių g. 32-5, Klaipėdoje (unikalus Nr.2191-4000-2012:0006, plotas – 86,95 kv. metro), kapitalinio remonto darbų užsakovo funkcijas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 22, prieš – 0, susilaikė – 0.

17. SVARSTYTA. Dujotiekio tinklų pardavimas.

Pranešėja – G. Paulikienė, Turto skyriaus vedėja. Aiškina, kad sprendimo projektas teikiamas, siekiant parduoti AB „Lietuvos dujos“ Klaipėdos miesto savivaldybei priklausančius inžinerinius tinklus – dujotiekio tinklus, esančius Tauralaukyje, Klaipėdos mieste, už 176 865,83 Lt.

NUSPRĘSTA. Pritarti sprendimo projektui. Priimti sprendimą dėl dujotiekio tinklų pardavimo:

„1. Parduoti akcinei bendrovei „LIETUVOS DUJOS“ Klaipėdos miesto savivaldybei nuosavybės teise priklausančius inžinerinius tinklus – dujotiekio tinklus (unikalus Nr. 2100-0014-8018, ilgis – 1030,26 metro, žymėjimas – 1i; unikalus Nr. 4400-2910-6338, ilgis – 229,40 metro, žymėjimas – 2i; unikalus Nr. 4400-2910-6360, ilgis – 908,28 metro, žymėjimas – 3i), esančius Klaipėdos mieste, Tauralaukyje, už 176 865,83 Lt.

2. Pritarti 1 punkte nurodyto turto Pirkimo ir pardavimo sutarties projektui (pridedama).

3. Įgalioti Klaipėdos miesto savivaldybės administracijos direktorių pasirašyti sprendimo 1 punkte nurodyto turto Pirkimo ir pardavimo sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 22, prieš – 0, susilaikė – 0.

18. SVARSTYTA. Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimas.

Pranešėja – G. Paulikienė, Turto skyriaus vedėja. Aiškina, kad sprendimo projektu siūloma pakeisti Klaipėdos miesto savivaldybės panaudai perduodamo turto sąrašo, patvirtinto Klaipėdos miesto savivaldybės tarybos 2012 m. kovo 29 d. sprendimu Nr. T2-91, 79 punktą – į nurodytą sąrašą papildomai įtraukiamos patalpos Debreceno g. 48, Klaipėdoje, kurias šiuo metu patikėjimo teise valdo Klaipėdos Andrejaus Rubliovo pagrindinė mokykla.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimo:

„1. Pakeisti Klaipėdos miesto savivaldybės panaudai perduodamo turto sąrašą, patvirtintą Klaipėdos miesto savivaldybės tarybos 2012 m. kovo 29 d. sprendimu Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“, – pakeisti 79 punktą pagal priedą.

2. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 20, prieš – 0, susilaikė – 0.

Posėdis baigėsi 11.30 val.

|  |  |
| --- | --- |
| Posėdžio pirmininkas | Vytautas Grubliauskas |

|  |  |
| --- | --- |
|  |  |
| Tarybos sekretorius | Modestas Vitkus |

V. Palaimienė, tel. 39 60 69

2014-07-21